Leano la Setlamo la go ikgokaganya le bafani ka ditirelo le kaonafaditšwe ka go tšweletša le go tsenya tšhomong Sengwalwa sa ditaba sa Bafani ka Tirelo tša Tlhokomelo ya tša Maphelo seo se phatlaladitšwego go bafani ka tirelo ya tša tlhokomelo ya tša maphelo ba go feta 28,000 kotareng ye nngwe le ye nngwe. Dingwalwa tša ditaba tše 594 tša Bašomedi ba Sešego sa Bašomi le tšona di ile tša phatlalatšwa mo kotareng ye nngwe le ye nngwe. Dingwalwa tše itšeng le tšona di ile tša tsenywa dikgatišong tša mekgahlo ya bašomi, dikgatišong tša tša tlhokomelo ya maphelo, dingwalwa tša ditaba tša mafapheng le dingwalwa tša ditaba tša GEPF kotara ka kotara. Godimo ga magato ao a tiišitšwego a taolo thekontle, porokerama ya thuto e swanetše go hlangwa, yeo e tlago sedimoša setšhaba gore ba hlokomele ge ba reka dithaere tšeo di tsentšwego ditlhale leswa le tšeo di šomilego, gammogo le bogolo bjo bo lekanego bja dithaere le kgatelelo ya moya go senamelwa se itšeng. Beng dithekisi /baotledi ba hlohleletšwa go hwetša pukwana ye "Dithaere tša dithekisi tša madulo a 10 go iša go 16 " e tsentšwe mmarakeng ke Piro ya Maemo ya Afrika Borwa (SA Bureau of Standards).